**MEGHÍVÓ**

**speciális JÁRMŰVEK ÉS FELSZERELÉSEK az önkéntes mentőszervezetek fejlesztéséRE – BEFEJEZŐDÖTT A KATASZTRÓFAVÉDELEM EGYIK LEGÖSSZETETTEBB PROJEKTJE**

Zárul a KEHOP-1.6.0-15-2016-00021 azonosító számú, *„EU polgári védelmi komplex modulok létrehozása, fejlesztése”* elnevezésű projekt, amely az önkéntes polgári védelmi szervezetek hazai és nemzetközi humanitárius segítségnyújtási kapacitásait fejleszti. A beruházás révén speciálisan kiképzett és felszerelt, árvízi, valamint erdő- és avartüzek oltására alkalmas önkéntes mentőegységek, úgynevezett modulok jönnek létre, amelyek a nagy kiterjedésű, hosszan elhúzódó káreseményeknél támogatják a hivatásos katasztrófavédelem beavatkozó erőit. A projekt fókuszában a modulokat alkotó mentőszervezetek gépjármű- és eszközparkjának modernizálása, új járművek és technikai eszközök rendszerbe állítása, valamint a csapatok speciális eszközök használatára történő kiképzése állt.

A beruházás eredményeiről, a beszerzésekről, fejlesztésekről sajtónyilvános zárórendezvény keretén belül adunk tájékoztatást, amelynek során a különböző felszerelések, eszközök, járművek mellett bemutatjuk az új árvízi mentőhajókat is, lehetőséget biztosítva azok kipróbálására.

**A zárórendezvény időpontja: 2023. november 14. 10.00 óra**

**Helyszín: Tiszafüred- Szabics kikötő, Tiszafüred- Örvény, 5358**

**PROGRAM:**

10:00 - 11:00 Zárórendezvény (köszöntők/tájékoztatók, hajószentelés)

11:00 – 12:00 Interjúk, vágóképek készítése, teszthajózás a Tiszán

12:00 - Állófogadás

További információ kérhető Mukics Dániel tűzoltó alezredes, szóvivőtől a (+36-20) 669-3613-as telefonszámon.

*Kérjük, részvételi szándékát a* *szovivo@katved.gov.hu* *e-mail címen jelezze 2023. november 13-ig.*

Megtisztelő jelenlétére számítunk!

**BM Országos Katasztrófavédelmi Főigazgatóság**

**Kommunikációs Szolgálata**